เงินบาทเปิดตลาด 32.40/41
ธนาคารกรุงศรีอยุธยา รายงาน เงินบาทเปิดตลาดที่ระดับ 32.40/41 แนวโน้มแข็งค่าได้อีก
9 ก.ค. 2553

ธนาคารกรุงศรีอยุธยา รายงาน เงินบาทเปิดตลาดที่ระดับ 32.40/41 แนวโน้มแข็งค่าได้อีก
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.40/41 บาท/ดอลลาร์ ปรับตัวแข็งค่าจากเย็นวานนี้ที่ระดับ 32.42/44 บาท/ดอลลาร์ โดยเช้านี้เงินบาทปรับตัวแข็งค่าลงมาทำโลว์ที่ระดับ 32.38 บาท/ดอลลาร์ และแนวโน้มมีทิศทางแข็งค่าได้อีก
"(เงินบาท)เปิดตลาดขยับแข็งค่าขึ้นมาตามโอเวอร์ไนท์ที่ 32.41/44(บาท/ดอลลาร์) โดยมีแรงทยอยขายออกมา" นักบริหารเงิน กล่าว
ทั้งนี้อาจเป็นผลจากกองทุนการเงินระหว่างประเทศ(ไอเอ็มเอฟ) ปรับประมาณการขยายตัวทางเศรษฐกิจของภูมิภาคเอเซียเพิ่มขึ้น หรือการประกาศปรับขึ้นอัตราดอกเบี้ยของประเทศเกาหลีใต้
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 88.52/53 เยน/ดอลลาร์ ปรับตัวอ่อนค่าจากระดับ 88.12/17 เยน/ดอลลาร์ ส่วนเงินยูโรอยู่ที่ระดับ 1.2680/2681 ดอลลาร์/ยูโร ปรับตัวแข็งค่าจากระดับ 1.2655/2658 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 32.36-32.42 บาท/ดอลลาร์